VENDIM
Nr. 717, datë 20.11.2024

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “RIKONSTRUKSIONI I SEGMENTIT TË PARË TË LINJËS 110 kV BALLSH–MARINËZ DHE LINJËS BALLSH–DRENOVË”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e zëvendëskryeministrit dhe ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Rikonstruksioni i segmentit të parë të linjës 110 kV Ballsh–Marinëz dhe linjës Ballsh–Drenovë”.
2. Shpronësimi bëhet në favor të Operatorit të Sistemit të Transmetimit sh.a.
3. Pronarët e pasurive të paluajtshme, pronë private, që shpronësohen, kompensohen në vlerë të plotë, sipas masës përkatëse që paraqitet në tabelën që i bashkëlidhet këtij vendimi, për pasuritë e llojit “arë”, me një vlerë të përgjithshme prej 24 617.22 (njëzet e katër mijë e gjashtëqind e shtatëmbëdhjetë pikë njëzet e dy) lekësh.
4. Vlera e përgjithshme e shpronësimit, prej 24 617.22 (njëzet e katër mijë e gjashtëqind e shtatëmbëdhjetë pikë njëzet e dy) lekësh, përballohet nga buxheti i Operatorit të Sistemit të Transmetimit sh.a.
5. Vlera e shpenzimeve procedurale, në masën 50 000 (pesëdhjetë mijë) lekë, përballohet nga buxheti i Operatorit të Sistemit të Transmetimit sh.a.
6. Shpronësimi fillon menjëherë pas botimit të këtij vendimi në Fletoren Zyrtare dhe afati i përfundimit të shpronësimit është brenda 3 (tre) muajve nga data e hyrjes në fuqi të tij.
7. Pronarët e pasurive të paluajtshme, pronë private, të pasqyruar në tabelën që i bashkëlidhet këtij vendimi, kompensohen, për efekt shpronësimi, pasi të kenë paraqitur dokumentacionin justifikues për likuidim pranë Operatorit të Sistemit të Transmetimit sh.a.
8. Operatori i Sistemit të Transmetimit sh.a. kryen procedurat për likuidimin e pronarëve të shpronësuar, sipas përcaktimeve të bëra në këtë vendim.
9. Afati i fillimit dhe i përfundimit të punimeve është në përputhje me afatet e parashikuara nga Operatori i Sistemit të Transmetimit sh.a.
10. Agjencia Shtetërore e Kadastrës, Drejtoria Vendore Fier, Zyra Vendore Mallakastër, brenda 30 (tridhjetë) ditëve nga data e miratimit të këtij vendimi, nis procedurat për hedhjen e gjurmës së projektit mbi hartën kadastrale, sipas planimetrisë së shpronësimit të miratuar, dhe regjistron aktin e kalimit të pronësisë për pasuritë që shpronësohen, sipas këtij vendimi, në favor të shtetit, në përgjegjësi administrimi të Ministrisë së Ekonomisë, Kulturës dhe Inovacionit, për Operatorin e Sistemit të Transmetimit sh.a.
11. Agjencia Shtetërore e Kadastrës pezullon të gjitha transaksionet me pasuritë e shpronësuara deri në momentin e realizimit të procesit të hedhjes së gjurmës së projektit mbi hartën kadastrale dhe regjistron aktin e kalimit të pronësisë së pasurive që shpronësohen sipas këtij vendimi, në favor të shtetit, në përgjegjësi administrimi të Ministrisë së Ekonomisë, Kulturës dhe Inovacionit për Operatorin e Sistemit të Transmetimit sh.a.
12. Ngarkohen Ministria e Infrastrukturës dhe Energjisë, Ministria e Ekonomisë, Kulturës dhe Inovacionit, Operatori i Sistemit të Transmetimit sh.a., Agjencia Shtetërore e Kadastrës, Drejtoria Vendore Fier, Zyra Vendore Mallakastër, Agjencia Shtetërore për Shpronësimin dhe Drejtoria e Administrimit dhe Mbrojtjes së Tokës pranë Këshillit të Qarkut Fier për zbatimin e këtij vendimi.

 Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR
Belinda Balluku

	Nr. rendor
	Nr. shtylle
	Pronari
	Të dhëna hipotekore
	Vlerësimet për shpronësim
	Shënime
	Adresa

	
	
	
	
	“Arë”
	Vlera totale (lekë)
	
	

	
	
	Emri
	Atësia
	Mbiemri
	Fshati ose qyteti
	Z. kadastrale
	Nr. i pasurisë
	Lloji i pasurisë
	Sipërfaqja totale
	“Arë” (m2)
	Sipërfaqja (m2)
	Çmimi 
(lekë/m2)
	Vlera (lekë)
	
	
	

	 
	 
	A
	B
	C
	C
	Ç
	D
	E
	F
	G
	L
	M
	N
	 R 
	Y
	Z

	1
	1
	Barjam
	Haki
	Barjamaj
	Lavdan
	2388
	530/5
	Arë
	800
	800
	83.34
	123
	10,250.82
	10,250.82
	Konfirmuar nga ASHK-ja.
	Fshati Lavdan, Nj. A. Qendër Dukas, Bashkia Mallakastër.
	 

	2
	
	Fejzo
	Isuf
	Çakaj
	Lavdan
	2388
	530/6
	Arë
	2400
	2400
	5.0
	123
	615.00
	615.00
	Konfirmuar nga ASHK-ja.
	Fshati Lavdan, Nj. A. Qendër Dukas, Bashkia Mallakastër.
	 

	3
	2
	Avdulla
	Bakush
	Hadaj
	Lavdan
	2388
	110/35
	Arë
	1225
	1225
	106.4
	123
	13,087.20
	13,087.20
	Konfirmuar nga ASHK-ja.
	Fshati Lavdan, Nj. A. Qendër Dukas, Bashkia Mallakastër.
	 

	4
	
	Axhem
	Bakush
	Hadaj
	Lavdan
	2388
	110/36
	Arë
	1520
	1520
	5.40
	123
	664.20
	664.20
	Konfirmuar nga ASHK-ja.
	Fshati Lavdan, Nj. A. Qendër Dukas, Bashkia Mallakastër.
	 

	Vlera totale
	 24,617.22 
	 



